kardosdrur/scandi-wiki huggingface dataset:
Finn Tarp

Finn Tarp (født 13. april 1951) er en dansk økonom med speciale i udviklingsøkonomi. Han er professor på Økonomisk Institut ved Københavns Universitet og tidligere direktør for FN's globale institut for udviklingsøkonomi UNU-WIDER i Helsingfors.

Karriere 

Finn Tarp er opvokset i Aalborg og matematisk-fysisk student fra Aalborg Katedralskole. I 1978 blev han cand.polit. og i 1992 lic.polit. ved Københavns Universitet. I tiåret 1978-88 arbejdede han som udsendt fra FN's fødevareorganisation FAO i Swaziland og Mozambique. Siden 1988 har han været ansat ved Økonomisk Institut på Københavns Universitet, 1988-91 som adjunkt, 1991-2002 som lektor og fra 2002 som professor.

Forskningsområder 

Finn Tarps forskningsområder er udviklingsøkonomi, sammenhængene mellem fattigdom, indkomstfordeling og økonomisk vækst, mikro- og makroøkonomi, landbrugspolitik og -planlægning og international udviklingsbistand. Han har offentliggjort henved 90 forskningsartikler i en lang række økonomiske tidsskrifter og bidraget til talrige bøger.

Hædersbevisninger 

Finn Tarp modtog i 1979 Zeuthen-prisen, opkaldt efter den danske økonom Frederik Zeuthen, for en artikel baseret på sit kandidatspeciale Growth and Income Distribution in Developing Countries.

I november 2015 blev han udnævnt til ridder af Dannebrog.

Kilder

Eksterne henvisninger 

  Finn Tarps hjemmeside på Købehavns Universitet 
 Finn Tarps hjemmeside hos UNU-WIDER 

Økonomer fra Danmark
Professorer fra Københavns Universitet
Faglitterære forfattere fra Danmark
Daihatsu YRV

Daihatsu YRV var en mini-MPV, fremstillet af den japanske bilfabrikant Daihatsu fra august 2000 til juli 2005. "YRV" står for Young Recreational Vehicle.

Den 3,77 meter lange bil, som kun fandtes med fem døre, var i topversionerne CXL og CXS udstyret med et 15 cm på langs forskydeligt bagsæde. YRV fandtes med en 1,0-liters trecylindret og 1,3-liters firecylindret benzinmotor, sidstnævnte både i suge- og turboudgaver. Kraften blev overført til forhjulene gennem en femtrins manuel gearkasse eller et firetrins automatgear. Modellen kunne som ekstraudstyr leveres med firehjulstræk.

Efterfølgeren Daihatsu Materia kom på markedet i Japan i maj 2006, og i Europa i marts 2007.

Eksterne henvisninger 

 

YRV
Mini-MPV'er
Forhjulstrukne biler
Biler introduceret i 2000
Biler fra 2000'erne
Læstadiuspörtet (Karesuando)

Læstadiuspörtet er det eneste tilbageværende hus ved præstegården i Karesuando, Sverige. Lars Levi Læstadius boede på Karesuando præstegård fra og med 1826 til og med 1849, da han begyndte tjenesten som præst i Pajala. Gården i Karesuando ligger ved Muonio elv, grenseelven til Finland.

Bygningen er en beskeden laftet træbygning. Dette bliver dog skjult af den udvendige grå plankeklædning fra midten af 1950'erne.

Indvendig er der træbænke som stammer fra den gamle kirke i Karesuando. Bænke blev flyttet hertil, da kirken renoveredes i 1954. På væggene hænger altertavlen fra den gamle kirke samt billeder af de første prædikanter fra den læstadianske vækkelse, Johan Raattamaa (1811–1899), Per-Anders ”Ies-Pieti” Wasara (1815–1896) samt Henrik Nilsson Unge (1819–1898), også kaldet ”Posti-Heikki”.

Pörtet anvendes undertiden til gudstjeneste. Der forrettes også en del vielser og dåb af Karesuando forsamling.

Se også 
 Læstadiuspörtet (Pajala)

Eksterne henvisninger 
 Læstadiuspörtet – kyrkokartan.se
 Læstadii Pörte  – kirunalapland.se

Bygninger, konstruktioner og anlæg i Norrbottens län
Konkurrencerådet

Konkurrencerådet har det overordnede ansvar for Konkurrence- og Forbrugerstyrelsens administration af konkurrenceloven. Rådet træffer afgørelser i principielle og større konkurrencesager. Konkurrencerådet afløste i sin tid det daværende Monopolrådet.

Sammensætning og udpegelse 

Rådet består af syv medlemmer, der udpeges af erhvervs- og vækstministeren på baggrund af deres personlige og faglige kvalifikationer. Rådets medlemmer skal tilsammen besidde indgående konkurrencemæssigt kendskab, ledelsesmæssig erfaring fra erhvervslivet samt særlig indsigt i forbrugerforhold. Rådet er uafhængigt af ministeren i alle sager vedrørende konkurrencelovgivningen. Indtil 2015 bestod rådet af 18 medlemmer, men efter en omlægning er der nu syv medlemmer i rådet. Konkurrencerådet mødes normalt en gang om måneden.

Medlemmer 

Rådets nuværende medlemmer (valgt for en fire-årig periode fra 1. juli 2015 til 1. juli 2019): 

 Christian Schultz - professor i økonomi, formand
 Caroline Heide-Jørgensen - professor i jura, næstformand
 Philipp Schröder - professor i økonomi
 Pernille Wegener Jessen - professor i jura
 Jan-Erik Svensson - advokat
 Vibeke Krag - tidligere koncerndirektør
 Torsten Ringberg - professor i marketing

Kilder

Eksterne henvisninger 
 Konkurrencerådets hjemmeside 

Danske råd
Rådet
Strogino (Moskvas metro)

Strogino metrostation () er en station på Moskvas metro i Strogino rajon, Nordvestlige administrative okrug, Moskva på Arbatsko-Pokrovskajalinjen, mellem stationerne  og . Stationen åbnede den 7. januar 2008 som led i en stor udvidelse af Strogino- Strogino metrostation var midlertidigt endestation på linjen, indtil udvidelsen til Mitino blev åbnet den 26. december 2009.

Byggeriet 
Metrostationen var oprindeligt planlagt som en del af en radiallinje, byggeriet blev indledt i slutningen af 1980'erne, men efter store finansielle problemer gik arbejdet i stå mellem 1993 og 2005, og blev genoptaget i 2006.

Stationen var fra starten første etape af udvidelsen af metronettet mod nordvest, og fungerede midlertidigt som endestation. Linjen fortsætter siden december 2009 til Mitino, videre til  og depotstationen Mitino.

Indretningen 
Stationen, der er tegnet af arkitekterne A. Orlov og A. Nekrasov, er en lav enkelt hvælving. Stationen er holdt hvide nuancer, ovenlyset kommer fra 16 trekantformede lyskassetter i loftet. Perronen er belagt med lysegrå granit og har bænke af træ med rustfrit stål markeringer.

Stationen har to indgange, begge placeret under Stroginskij boulevard. Begge indgange ender i gangtunneller, der fører til glas indgangpartier, som er placeret nær ved Tallinskaja gaden (den østlige) og Kulakova gaden (den vestlige).

Noter

Se også 
 Moskvas metro

Eksterne henvisninger 

Metrostationer på Arbatsko-Pokrovskajalinjen
Etableret i 2008
Moskvas metrostationer
Henry Hill

Henry Hill (11. juni 1943 – 12. juni 2012) var en amerikansk gangster og forbryder, med en lang karriere af forbrydelser og stoffer gennem sit liv. Han blev spillet af Ray Liotta, da hans liv blev filmatiseret i filmen Goodfellas. Henry Hill døde i sommeren 2012 efter længere tids sygdom fra stoffer.

Noter 

Personer fra USA
Kriminelle fra USA
Kira Richards Hansen

Kira Richards Hansen er en dansk filminstruktør, uddannet på Arts University Bournemouth, England.

Filmografi 
 Rodløs, instruktion, dansk kortfilm (2014)
 Fucking tøs, instruktion, dansk kortfilm (2013)
 En gang, instruktion, musikvideo til nummer på Malk De Koijn-albummet Toback to the Fromtime (2013)

Eksterne henvisninger 
 

Kvindelige filminstruktører fra Danmark
Georgiastrædet

Georgiastrædet (engelske Strait of Georgia) er et sund i Stillehavet ved Britisk Columbias sydvestlige hjørne. Sundet er omkring 240 km langt og mellem 25 og 30 km bredt, og adskiller Canadas fastland fra  Vancouver Island. Kysten har mange fjorde og vige.

I strædets sydlige  del går det over  i en bugt med flere spredte småøer. I sydlig retning går sundet over i Puget Sound, mens det mod vest går over i Juan de Fucastrædet som fører ud til  Stillehavet. Cirka ved  49. breddegrad munder Fraserfloden ud i Georgiastrædet.

Counties og  regionale distrikter ud til strædet
 San Juan County
 Whatcom County
 Capital Regional District
 Cowichan Valley Regional District
 Regional District of Nanaimo
 Comox Valley Regional District
 Strathcona Regional District
 Powell River Regional District
 Sunshine Coast Regional District
 Greater Vancouver Regional District

Eksterne kilder/henvisninger 

Britisk Columbia
Farvande i Canada
Stræder (farvand)
Alf Wiig

Alf Kristian Theodor Wiig (født 24. august 1891, død 10. juli 1974) var en norsk cand.theol., og den første biskop over Nord-Hålogaland Stift.

Historie 
Wiig blev født i Kristiansund i 1891, og blev uddannet  cand.teol. i 1917. Efterfølgende blev han ansat ved Norges KFUK-KFUM i Bergen. I 1922 blev han sognepræst i Karasjok, og fra 1934 i en lignende stilling i Sortland. Fra 1945 til 1952 var han fylkepræst i Finnmark, hvor han fik ansvaret for kirkens genopbygning efter 2. verdenskrig.

I 1952 blev han først domprovst i Tromsø, og senere samme år blev han ophøjet til den første biskop over det nyoprettede Nord-Hålogaland bispedømme. Det var Wiig som indsatte Ingrid Bjerkås, der blev Den norske kirkes første kvindelige præst. Wiig bestred embedet som biskop til 1961, hvor han blev pensioneret som 70-årig.

Han modtog i 1967 Petter Dass-medaljen, ligesom han modtog Sankt Olavs Orden.

Alf Wiig var gift med forfatterinde Margrethe Wiig (1903-2002).

Referencer 

 

Biskopper fra Norge
Præster fra Norge
Modtagere af Sankt Olavs Orden
Kristiansund
Pave Stefan 4.

Stefan 4. (ca. 770 - 24. januar 817) var pave fra juni 816 til sin død i 817.

Han var søn af en romersk adelig ved navn Marinus, og var medlem af samme familie som hvorfra de senere paver Sergius 2. og Hadrian 2. også kom. I en ung alder opvoksede han i Lateranpaladset, mens Adrian 1. var pave, og under Stefans efterfølger Leo 3. blev han ordineret subdiakon, før han blev gjort til diakon. Han var populær blandt det romerske folk, og blev eskorteret til Peterskirken og gjort til biskop af Rom d. 22. juni 816, inden for ti dage efter Leo 3.'s død. Det er blevet foreslået, at hans hurtige valg var et forsøg fra de gejstlige i Rom på at forhindre den tysk-romerske kejser i at blande sig i valget.

Litteratur 
 Duffy, Eamon, Saints and Sinners: A History of the Popes, Yale University Press (1997)
 Mann, Horace K., The Lives of the Popes in the Early Middle Ages, Vol. II: The Popes During the Carolingian Empire, 795–858 (1906)

Referencer 

Paver i middelalderen
Pave Paschalis 1.

Paschalis 1. (født Pascale Massimi; død 11. februar 824) var pave fra 25. februar 817 til sin død i 824. Hans mor var den kendte religiøse kvinde Episcopa Theodora. Hans far hed Bonosus, og han blev født Rom.

Referencer 

Paver i middelalderen
Afrikansk svømmerikse

Afrikansk svømmerikse () er en tranefugl, der lever i det subsaharisk Afrika.

Noter 
 Avibase - the world bird database

Eksterne henvisninger 

Svømmerikse
Tranefugle
Proptrækker

En proptrækker er et værktøj til at trække propper ud af flasker med. Proptrækkere kan grundlæggende fungere på tre måder:

 Typen, der består af en vandret tværstang med en påmonteret metalspiral, der sidder vinkelret på tværstangen. Denne type kræver flest kræfter at bruge (fig. 1).
 Typer, der benytter sig af vægtstangsprincippet (fig. 2).
 Typer, hvor proppen skal drejes af.

Derudover findes en type, kaldet en propløfter, hvor man lukker gas ned i flasken.

Det er muligt, at den første proptrækker med borespiral blev videreudviklet fra såkaldte pistolorme, som blev brugt i militæret i 1600-tallet til at fjerne fastsiddende kugler fra geværløb. Det første patent på en proptrækker tog Samuell Henshall i 1795, hvis proptrækker bestod af en skive med en påmonteret spiral. I de følgende århundreder blev der taget flere tusinde patenter, heraf flest i 1800-tallet.

Referencer 

Køkkenredskaber
Vin
Pave Sergius 2.

Sergius 2. (død 24. januar 847) var pave fra januar 844 til sin død i 847.

Ved Gregor 4.s død blev ærkediakon Johannes valgt til pave af bifaldsråb, men adelsstanden valgte Sergius, der var fra en romersk adelsslægt. Oppositionen blev undertrykt og Sergius greb ind for at redde Johannes' liv. Sergius blev konsekreret af de adelige (eller biskopperne) uden at søge tilladelser fra det frankiske hof.

Han var fra samme familie som den tidligere Pave Stefan 4. og som den senere Hadrian 2..

Referencer 

Paver i middelalderen
180 (EP)

180 er den anden EP af musikeren Lord Siva. Den udkom den 8. december 2014 via disco:wax og 3. øje. EP'en indeholder otte sange, sunget af Lord Siva og produceret af Carl Barsk. På EP'en medvirker ud over Lord Siva også Karl William som featuring artist på sangen "180".

Modtagelse

Anmeldelser 

180 blev generelt modtaget godt af kritikerne. 

Anmelderen for GAFFA, Maria Therese Seefeldt Stæhr, skriver blandt i sin anmeldelse, at "Denne gang er der mindre rapper og mere sanger [...]" i forhold til hans tidligere udgivelser og "Han er stadig et barn af natten, med sin mørke melankoli og inderlige tristesse i fortællinger om at være alene, forvirret, efterladt og desperat", hvor hun samtidig nævner nummeret "Tilbage" som en af EP'ens bedste, der "der gør ondt helt ind i hjertet – på den fede måde". Maria Therese Seefeldt Stæhr nævner, at Carl Barsk, produceren, og Lord Siva "er et godt makkerpar", der er "[...] gode til at fortælle historier sammen og har avanceret på flere måder siden sidst [EP'en 100, red.]", men "musikken og vokalen fortæller historierne langt bedre, end teksterne gør" og giver EP'en fire stjerner ud af seks mulige.

Soundvenues anmelder, Kristian Karl, skriver, at 180 er "et næsten brutalt åbent bekendelsesværk, der udstikker nye grænser for, hvor melankolsk, mørk og poetisk popmusik kan være" og at "Der er noget næsten Morrissey-agtigt over Lord Sivas skift mellem ligefremme beskrivelser af depression [...] og poetiseringen af den [...]". Han slutter sin anmeldelse af EP'en af med "Men frem for alt er ’180’ enestående, fordi den lukker angst og melankoli ind i popmusikken på en både følsom og frygtløs måde – det er et råb om hjælp forklædt som sirenesang" og giver EP'en fem stjerner ud af seks mulige.

Spor 
Alle sange er sunget af Lord Siva, undtaget hvor andet er angivet.

Referencer 

EP'er fra 2015
Lord Siva-album
Christian Schultz

Christian Schultz (født 17. juni 1957 i København) er en dansk økonom med speciale i industriøkonomi, konkurrence og regulering samt politisk økonomi. Han er professor i økonomi ved Københavns Universitet, institutleder for Økonomisk Institut sammesteds og formand for Konkurrencerådet.

Karriere 

Christian Schultz blev cand.polit. i 1984 og ph.d. fra Økonomisk Institut ved Københavns Universitet i 1989 med en afhandling med titlen Unemployment in market economies, som Birgit Grodal var vejleder for. Han har været ansat på Økonomisk Institut siden da, i årene 1987-89 som postdoc, 1989-95 som lektor og fra 1995 som professor. Siden 2010 har han været leder for instituttet. Han har været medlem af Konkurrencerådet siden 2001 og dets formand siden 2012.

Forskning 

Christian Schultz har offentliggjort en lang række artikler, især inden for emnerne industriøkonomi, spilteori og politisk økonomi, i forskellige videnskabelige tidsskrifter, heriblandt Economic Journal, Review of Economic Studies, European Economic Review og Nationaløkonomisk Tidsskrift. Han har bl.a. skrevet en række artikler sammen med den senere overvismand Hans Jørgen Whitta-Jacobsen.

Offentlig debat 

Christian Schultz har desuden lejlighedsvis deltaget i den offentlige debat, bl.a. som forfatter til diverse avisindlæg, hvor han på forskellige tidspunkter har ytret sig om makroøkonomiske teorier (i debat med professor Jesper Jespersen fra RUC), en anbefaling af dansk ØMU-medlemskab, fordele ved teleauktioner, straffesparkskonkurrencens spilteori og Konkurrencerådet og konkurrencelovgivningens virke.

Kilder

Eksterne henvisninger 

Christian Schultz' hjemmeside på Økonomisk Institut 

Økonomer fra Danmark
Professorer fra Københavns Universitet
Faglitterære forfattere fra Danmark
Personer i Kraks Blå Bog
Ferdinand Julian Egeberg

Ferdinand Julian Egeberg (født 23. november 1842 i Moss, død 12. september 1921 i Tolga i Hedmark) var en norsk forretningsmand og kabinetskammerherre hos Oscar II. Egeberg huskes blandt andet fordi han i 1919 indstiftede Egebergs ærespris.

Referencer 

Erhvervsfolk fra Norge
Esperantobroen

Esperantobroen (polsk: Most Esperanto) er en 78 m lang fodgængerbro i Bydgoszcz, Polen. Broen er opkaldt efter det  internationale hjælpesprog esperanto. Broen blev indviet den 27. oktober 2012 på 125-årsdagen for sproget.

Broer i Polen
Bygninger, konstruktioner og anlæg i Polen
Juan de Fucastrædet

Juan de Fucastrædet () er et sund i Stillehavet ved Britisk Columbias sydøstlige kyst. Sundets midte danner  grænsen mellem Canada og USA.

Geografi
Juan de Fucastrædet løber mellem sydkysten af den canadiske Vancouver Island og den nordlige kyst af den amerikanske Olympic Peninsula i delstaten Washington. Sundet forbinder både Admiralty Inlet, Haro Strait, Rosario Strait, Puget Sound samt Georgiastrædet med Stillehavet.

Strædet er cirka 165 km langt og mellem 18 og 30 km bredt, dybden varierer mellem cirka 275 m mod havet i vest til cirka 90 m i øst. Langs kysten findes flere mindre fjorde, vige og småøer.

Større byer ved strædet er Victoria i Canada och Port Angeles i USA. Dele af sundet er et parkområde.

Historie
Juan de Fucastrædet har navn efter den græske søfarer Ioánnis Phokás (på spansk Juan de Fuca) som ifølge en  legende fra  1592 opdagede Strait of Anián. Muligvis navngaves sundet i 1787 af den  engelske kaptajn Charles William Barkley på fartøjet "Imperial Eagle"  eller i 1788 af den  engelske kaptajn John Meares på fartøjet "Felice".

I årene 1789 til 1791 udforskedes strædet af flere spanske ekspeditioner.

1846 fastlagdes  grænsen mellem Canada og USA gennem Juan de Fucastrædet med , men uklarheder 
omkring øgruppen San Juan Islands førte i 1859 til en konflikt der blev kaldt Svinekrigen.

1934 blev det nuværende navn antaget af "Geographic Board of Canada" og  1979 af "United States Board on Geographic Names".

Referenser

 Detaljeret kort over sundområdet 
 Om parkområdet

Britisk Columbia
Washington (delstat)
Stræder (farvand)
Farvande i Canada
Guldgøg

Guldgøg (Chrysococcyx caprius) er en fugleart, der lever i det subsahariske Afrika og det sydlige Arabien.

Referencer

Eksterne henvisninger 

 Netfugl.dk 
 Avibase - the world bird database

Gøge
Afrikas fugle
Fugle fra Arabien
Guira

Guira () er en gøg, der lever i Sydamerika.

Kilder 
 Avibase - the world bird database

Gøge
Sydamerikas fugle
Gulhjelmet hornfugl

Gulhjelmet hornfugl () er en næsehornsfugl, der lever i det vestlige Afrika.

Noter 
 Avibase - the world bird database

Eksterne henvisninger 

Fugle fra Vestafrika
Næsehornsfugle
Henutsen

Henutsen var en oldegyptisk dronning, der tilhørte det fjerde dynasti. Hun var datter af faraoen Sneferu og levede omkring 2600-2500 f.v.t. Hun blev dronning, da hun giftede sig med sin ældre halvbror, Khufu, kendt under sit hellenske navn Keops.

Henutsens pyramide kaldes G 1c og ligger lige sydøst for Keops' store pyramide i Giza Nekropolis.

Dronninger af Egypten
Chris Anderson

Chris Anderson (født 9. juli 1961 i London) er en amerikansk journalist og forfatter, der er chefredaktør for magasinet Wired. Han står blandt andet bag udtrykket Den lange hale efter titlen på en af hans bøger (The Long Tail), som beskriver, hvordan internettet styrker nichemarkeder.

Journalister fra USA
Forfattere fra USA
Hjelmet hornfugl

Hjelmet hornfugl () er en næsehornsfugl, der lever i Afrika.

Noter 
 Avibase - the world bird database

Eksterne henvisninger 

Fugle fra Centralafrika
Fugle fra Vestafrika
Næsehornsfugle
Ladislaus af Napoli

Ladislaus af Napoli (født 15. februar 1377, død 6. august 1414) var konge af Napoli, Sicilien og Jerusalem. Han var også greve af Provence og Forcalquier samt titulær konge af Ungarn og Kroatien.

Han var en dreven politiker og militær leder samt beskytter af og styrende for pave Innocent 7. I sin regeringstid profiterede han af det kaos, der herskede i Italien, til at udvide sit territorium og sin magt betragteligt. Blandt andet fik han kontrol over størstedelen af Kirkestaten, så han kunne bruge den til sit eget formål.

Konger af Napoli
Konger af Sicilien
Anna de Belocca

Anna de Belocca (født de Bellokh 4. januar 1854, ukendt dødsdato) var en russisk operasanger, der sang kontraalt.

Anna de Belocca blev født i Sankt Petersborg som datter af en embedsmand i det empiriske Rusland. Hun studerede ved Henriette Nissen-Saloman i hjembyen samt efterfølgende i Paris, hvor hun fik sin debut som Rosina i Barberen i Sevilla. Efter flere fremtrædende roller i Paris optrådte hun i flere europæiske storbyer, blandt andet London. Sin amerikanske debut fik hun 17. april 1876 som Rosina i New York. Efterfølgende optrådte hun i flere amerikanske byer som Philadelphia, Boston og San Francisco. Hun fortsatte med at have hovedroller i operaforestillinger op gennem 1880'erne.

Sangere fra Rusland
Sukkertang

Sukkertang (Saccharina latissima) er en brunalge af familien Laminariaceae. Den er udbredt over alle danske farvande og vokser på 1-30 m dybde, fæstet på sten. Den er i det hele taget meget udbredt på den nordlige halvkugle, hvor man kan finde den langs kysterne mod Atlanterhavet og Stillehavet, herunder også i de arktiske egne.

Sukkertangen er spiselig og især udtrækker man stivelse af algen til brug som stabilisatorer i fx flødeis og kakaomælk. Efterhånden er der også interesse for andre anvendelser af den, fx som dyrefoder eller inden for farmacien.

Noter 

Brunalger
Bill Gosper

R. William „Bill“ Gosper, Jr. (26. april 1943) er en amerikansk matematiker og programmør. 

Gosper er især kendt for Gosperalgoritmen, der er en afledning af binomialfunktonen samt for Gosperkurven.

Litteratur
 Donald J. Albers, G. L. Alexanderson, Constance Reid More Mathematical People - Contemporary Conversations, Academic Press 1994

Matematikere fra USA
Ystadgade

Ystadgade er en gade i Århusgadekvarteret i Nordhavnen i København, der ligger mellem Trelleborggade og Sandkaj. Gaden er opkaldt efter den svenske havneby Ystad. Gaden blev etableret sammen med byggeriet omkring den i 2014-2016.

Historie og bebyggelse 
Gaden ligger ligesom resten af Århusgadekvarteret i et område, der indtil 2014 var en del af Københavns Frihavn med begrænset adgang for offentligheden. I denne del af området mellem Trelleborggade, dengang Redhavnsvej, og Sandkaj, lå der endnu lagerbygninger i 2012, men de blev efterfølgende fjernet. Bortset fra den i 1990'erne forsvundne Stålvej var der ingen veje på tværs her.

I forbindelse med kvarteret ophør som frihavn var det imidlertid blevet besluttet at omdanne det til en ny bydel med boliger og erhverv. Det medførte blandt andet anlæg af flere nye gader, heriblandt fire i denne del af området med nye boligblokke og karreer imellem. Københavns Kommunes Vejnavnenævnet ønskede at følge traditionen med at give gadenavne efter et bestemt tema, i dette tilfælde internationale havnebyer, hvilket for de fire gader her ville resultere i navnene Aberdeengade, Karlskronagade, Ystadgade og Bordeauxgade. Indstillingen blev godkendt på Teknik- og Miljøudvalgets møde 21 januar 2014 med virkning fra 1. marts 2014, hvor de nye gadenavne trådte i kraft. I praksis eksisterede gaderne dog knap nok i virkeligheden på det tidspunkt, men der blev sat gang i arbejdet med dem, alt imens det nye byggeri skød op omkring dem.

På den vestlige side af Ystadgade opførte Terra Nova boligkarreen Havnekanten tegnet af Vilhelm Lauritzen Arkitekter i 2015-2016. Karreen er inspireret af kvarterets byggestil og karakteriseres af flere farver mursten og spring i etagehøjden. På den østlige side opførte PKA tilsvarende karreen Kajplads 109 med 91 lejligheder tegnet af Ernst + Kindt-Larsen Arkitekter i 2014-2016. Karreen byder på gårdmiljø med legeplads samt en fælles tagterrasse. Som navnene antyder ligger de to karreer ud mod Sandkaj og Nordbassinet med udsigt til Marmormolen.

Eksterne henvisninger 

 Navngivning af veje og pladser i Nordhavnens første etape , Teknik- og Miljøudvalgets møde 21. januar 2014, Københavns Kommune.
 Interaktivt kort over Århusgadekvarteret , Nordhavn.

Noter 

Gader i Nordhavnen